VENDIM
Nr. 643, datë 22.11.2023

PËR DISA SHTESA DHE NDRYSHIME NË VENDIMIN NR. 144, DATË 22.2.2017, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT ‘RIKUALIFIKIMI URBAN I QYTETIT TË PUKËS’”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

[bookmark: _Hlk110427491]I. Në vendimin nr. 144, datë 22.2.2017, të Këshillit të Ministrave, bëhen këto ndryshime dhe shtesa:
1. Në pikat 3 dhe 4, vlera e përgjithshme e shpronësimit prej 98 969 835 (nëntëdhjetë e tetë milionë e nëntëqind e gjashtëdhjetë e nëntë mijë e tetëqind e tridhjetë e pesë) lekësh zëvendësohet me vlerën prej 69 155 766.4 (gjashtëdhjetë e nëntë milionë e njëqind e pesëdhjetë e pesë mijë e shtatëqind e gjashtëdhjetë e gjashtë pikë katër) lekësh.
2. Tabelës bashkëlidhur vendimit i shtohet numri rendor 19 me të dhënat sipas tabelës, që i bashkëlidhet këtij vendimi.
II. Shpenzimet procedurale shtesë të këtij vendimi, në vlerën 50 000 (pesëdhjetë mijë) lekë, përballohen nga buxheti i Bashkisë Pukë.
[bookmark: _Hlk110427786]III. Ngarkohen Ministria e Financave dhe Ekonomisë, Ministria e Infrastrukturës dhe Energjisë, Agjencia Shtetërore për Shpronësimin, Bashkia Pukë, si dhe Agjencia Shtetërore e Kadastrës, Drejtoria Vendore Pukë, për zbatimin e këtij vendimi. 
	Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku

[bookmark: _GoBack]LISTA EMËRORE E PRONARIT, PASURIA E PALUAJTSHME, PRONË PRIVATE, E TË CILIT PREKET NGA DISA NDRYSHIME DHE SHTESA NË VENDIMIN NR. 144, DATË 22.2.2017, TË KËSHILLIT TË MINISTRAVE “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT ‘RIKUALIFIKIMI URBAN I QYTETIT TË PUKËS’”
	Lloji i pasurisë së paluajtshme që shpronësohet: "Ndërtesë"

	Nr.
	TË DHËNAT E PRONËS

	
	Emri
	Atësia
	Mbiemri
	Zona kadastrale
	Nr. i pasurisë
	Lloji i pasurisë
	Sip. totale e objektit të shpronësuar m2
	Sip. që shpronësohet e objektit m²
	Vlera e objektit me situacion lekë
	Shënime

	
	
	
	
	
	
	
	
	
	
	

	19
	Gezim Mustaf Kurtalia
	3069
	1/422-N
	Njësi
	54.72
	54.72
	1,528,477
	Konfirmuar nga ASHK-ja, Drejtoria Vendore Pukë

	Sipërfaqe totale shpronësimi m2
	
	54.72
	
	

	Vlera totale e shpronësimit në lekë
	1,528,477
	


Shënime 1. Për objektin e llojit “njësi”, vlerësimi është bërë sipas VKM-së nr. 138, datë 23.3.2000, “Për kriteret teknike të vlerësimit dhe të përllogaritjes së masës së shpërblimit të pasurive që shpronësohen, të pasurive që zhvlerësohen dhe të të drejtave të personave të tretë, për interes publik”, i ndryshuar.



